Sharks in die eindstryd ná skrik in tweede helfte | Maroela Media
Dankie tog vir 'n redelik goeie tweede helfte wat die Curriebeker-halfeindstryd op Kingspark na iets laat lyk het.
Die Sharks is, soos verwag is, deur na aanstaande naweek se eindstryd met 'n wentelling van 33-24 teen die Goue Leeus nadat hulle rustyd gemaklik met 18-3 voor was.
Dit was hard, maar het gewemel van foute op aanval en verdediging.
Die Goue Leeus se voorspelers was nie opgewasse nie, hul opsies op die agtervoet power en net die wilskrag om vas te byt het gemaak dat die Sharks nie met die omdraaislag verder voor was nie.
Kliphard van die Sharks se kant, maar onseker en rukkerig deur die Leeus het dit 'n frustrerende eerste helfte gemaak, met die sterk wind wat sekerlik bydraend daartoe was.
Die 18-3 met rustyd het 15 sekondes ná die hervatting na 23-3 gegroei ná 'n onaanvaarbare afskopbal wat laat wip is, en die Leeus se kanse het beroerd gelyk.
Maar watwou, toe begin die Leeus meer as net afval besit kry. Elton Jantjies, Howard Mnize en Lionel Mapoe begin skielik die ou-ou aflaai van die bal onder druk onder die knie kry, en toe die tuisspan hul oë weer uitvee toe staan die telling op 26-24 in die Sharks se guns.
Die struktuur van die eerste helfte van die Sharks se kant was ná rustyd eensklaps daarmee heen, en hulle het met die groot voorsprong in die agterkop net ná rustyd ook te los begin speel.
♦ Die Sharks sal moet beter, met hul spel én konsentrasie, as hulle die Curriebeker wil wen. Hul lynstane was nie wonderlik nie met die Springbok Marvin Orie wat hulle al hul dae gegee het, en hulle sal hul struktuur deurgaans moet behou.
S'bu Nkosi was met sy terugkeer goed, Aphiwe Dyantyi het hard gewerk en was ondanks 'n paar foute ook goed, Dan du Preez het die deurslaggewende drie, sy tweede, teen die einde gedruk en was verder hardwerkend, en sy broer Jean-Luc du Preez in sy klompie minute van die bank af baie goed.
Warren Whiteley het goed geskakel, en Elton Jantjies het ná rustyd met die meer besit goed gespeel. Thomas du Toit was ook stewig, maar verder was daar niks vir Rassie Erasmus om oor opgewonde te raak nie.
Sharks (18) 33 ‒ Drieë: Dan du Preez (2), S'bu Nkosi (2). Doelskoppe: Rob du Preez (2). Strafdoele:: Du Preez (3).
Goue Leeus (3) 24 ‒ Drieë: Nic Groom, Courtnall Skosan (2). Doelskoppe: Elton Jantjies (3). Strafdoel: Jantjies.
Curriebeker Goue Leeus halfeindstryd sharks
Moet maar nie te veel verrassings verwag nie
Soos verwag het die Leeus voorlangs gesukkel en is die afwesigheid van Van Rooyen,Dreyer en Smith deeglik gevoel.Weet nie of die Leeus oorgenoeg plaasvervangers beskik om die manne te vervang nie,anders lê sukkel superrugby vir hulle voor.
Skielik na Saterdag se vertoning is die WP nie meer die gunstelinge nie.
Onthou leeus het sonder 10 van hul top spelers die haaie aangevat. Vat 10 haaie weg dan praat ons weer. Plus die ref met oogklappe.
Frans, ek stem 100% saam jou die leeus gaan sukkel volgende jaar en as Swys ook nog die span gaan verlaat om by die bok afrigting aan te sluit is dit nog erger. Ek het gesê voor die Super reeks eindstryd dat as die Lions weer gaan verloor is SA se Rugby in sy "glory" in. Almal kla oor die bokke maar die All Black glimlag bank toe, as die bokspan 3 jaar gelede reeds uit meeste van die Lions spelers bestaan het met so een of twee veranderinge sou die bokke se statistiek drasties beter gelyk het en New… Lees meer »
Die leeus was tot en met die laaste 5 mimute nog sterk in die wedstryd en het beslis n kans gestaan om te wen maar weereens 'n blaps van die skeidsregter met die ingooi van die bal deur die Sharks waar hy gesê het Warren het die bal aangeslaan het terwyl die stadige aksie dit duidelik uit gewys het dat dit nie die geval was nie, in so 'n belangrike wedstryd en so naby aan die einde voel ek dat hy die tv skeidsregter se hulp kon inroep juis omdat Warren hom genader het met sy beslissing en Nick(KAPT) reeds… Lees meer »